Národné osvetové centrum
Námestie SNP 12
812 34 Bratislava 1
www.nocka.sk

PROPOZÍCIE
CELOŠTÁTNEJ POSTUPOVEJ SÚŤAŽE A PREHLIADKY
MALÝCH DYCHOVÝCH HUDIEB
LEDNICKÉ ROVNE 2015

A.
Základné údaje
Subjekty súťaže:
Vyhlasovateľom celoštátnej postupovej súťaže a prehliadky malých dychových hudieb je Národné osvetové centrum z poverenia Ministerstva kultúry SR

Odborným garantom celoštátnej postupovej súťaže a prehliadky malých dychových hudieb je Národné osvetové centrum a Združenie dychových hudieb Slovenska

Realizátorom a organizačným garantom celoštátnej postupovej súťaže a prehliadky malých dychových hudieb je kultúrny subjekt vybraný komisiou dotačného systému Ministerstva kultúry SR. Národné osvetové centrum je odborný konzultant pre výber uchádzača.

Termín: jún 2015
Miesto: Lednické Rovne  

Základná charakteristika: 
Celoštátna postupová súťaž a prehliadka malých dychových hudieb je vrcholným podujatím tejto kategórie žánra dychovej hudby (DH) na Slovensku. Hlavným cieľom je prezentovať umeleckú úroveň a výsledky činnosti malých dychových hudieb. Slúži k podpore umeleckého rastu malých dychových orchestrov, ale aj k vzájomnému spoznávaniu sa a rozvíjaniu priateľských stykov v profesijnej obci priaznivcov dychovej hudby na Slovensku, ako aj k výmene skúseností v tomto žánri.

Poslanie súťaže:
Cieľom je posúdiť a prezentovať výsledky práce týchto malých dychových hudieb a získavať ľudí pre tento druh hudby, 
- dokumentovať a evidovať úroveň tohto žánru v SR,
- umožniť konfrontáciu tvorivých prístupov práce jednotlivých kolektívov,
- metodicky pomôcť kolektívom formou rozborov vystúpení odbornou porotou,
- prostredníctvom praktických seminárov priblížiť vedúcim rôzne formy a metódy výchovy interpreta,
- verejnou prezentáciou výsledkov práce najmä pre metodikov, dirigentov,
pedagógov a ďalších vedúcich prispievať ku všeobecnému zvýšeniu úrovne tohto hudobného žánru.

Súťažné podmienky:
Súťaže sa môžu zúčastniť malé dychové orchestre do 18 členov (vrátane dirigenta a moderátora) zo Slovenska bez obmedzenia veku a predošlej účasti v tejto súťaži. Podmienkou je rešpektovanie propozícií tejto súťaže, podanie záväznej prihlášky do stanoveného termínu a predvedenie povinnej skladby. Prípadná účasť v predošlom ročníku celoštátnej súťažnej prehliadke nie je prekážkou účasti na súťaži. Dĺžka súťažného programu súťažného vystúpenia každej dychovej hudby je 20 minút čistého času. Súťažný program má mať charakter predstavenia, tak ako jednotlivé dychové hudby prichádzajú do styku so svojimi poslucháčmi; odporúčajú sa skladby so spevom a súťažiaca DH môže mať vlastného moderátora. Súčasťou súťaže je povinná skladba. Každá súťažiaca dychová hudba môže do svojho programu zaradiť jednu skladbu na rozohranie (do troch minút), ktorá sa nezapočíta do limitu 20-tich minút a nebude porotou hodnotená. Nepatrné prekročenie stanoveného limitu (do jednej minúty) bude tolerované. Každá vybraná dychová hudba zašle do  marca príslušného roku na Národné osvetové centrum v Bratislave presný program súťaže (minutáž), charakteristiku DH v elektronickej podobe - buric@nocka.sk. Program a poradie skladieb je možné zmeniť iba po dohode s hlavným usporiadateľom a porotou vo výnimočných prípadoch.
Podrobné pokyny a časový harmonogram súťaže dostanú víťazné dychové hudby do 21. mája 2015 na svoje kontaktné adresy, vrátane spôsobu dopravy (príp. objednávky na autobus) a čistých prezenčných listín na vyplnenie. 

Povinné skladby:
Ivan Šmatlák –  PRE LÍVIU – polka  
Miroslav Záhorský a Adam Hudec – BETTY BLUES 
Každá súťažiaca dychová hudba má možnosť si vybrať jednu z dvoch povinných skladieb v orchestrálnom prevedení.

Práva a povinnosti súťažiacich
1. Súťažiaci sú povinní:
a) akceptovať pravidlá a podmienky súťaže;
b) rešpektovať pokyny organizátora súťaže; 
c) prechádzať všetkými stupňami súťaže s tým istým programovým výstupom, ktorý uvedú v základnom kole súťaže.
2. Súťažiaci majú právo:
a) na dodržanie vopred stanovených podmienok súťaže;
b) žiadať potvrdenie o účasti v súťaži, prípadne o umiestnení v súťaži.

Bezpečnosť a ochrana zdravia účastníkov súťaže
Bezpečnosť a ochranu zdravia vo všeobecnosti zabezpečuje organizátor súťaže. 
B. Priebeh súťaže

Celoštátna postupová súťaž je dvojstupňová. 
Základným stupňom sú krajské postupové súťaže. (Uskutočnia sa do konca roku 2014, výnimku povoľuje NOC.)
Z krajských postupových súťaží postupujú do  celoštátnej víťazi. Vo výnimočných prípadoch si porota vyhradzuje právo postup neudeliť. Realizátor a organizačný garant postupovej súťaže môže, na základe odporúčania príslušných porôt, pozvať na celoštátnu súťaž aj ďalších ocenených z krajských kôl.
Súťaž prebieha:
• na úrovni kraja súťažnou formou (môžu sa udeliť pásma);
• na celoštátnej úrovni prehliadkovou formou s udelením titulu laureáta a pásma).
Výbery jednotlivcov a kolektívov na CSaP vykonáva Národné osvetové centrum na krajských stupňoch prostredníctvom odbornej poroty, ktorú na návrh organizátora vymenuje VÚC. V odbornej porote na krajskej úrovni musí byť najmenej jeden člen poroty vymenovaný vyhlasovateľom – Národným osvetovým centrom. 

Hodnotenie súťaže:
Súťažné programy budú hodnotené podľa kritérií CISM bodovým hodnotením v jednotlivých súťažných pásmach: zlaté s vyznamenaním (nad 90 bodov), zlaté (nad 80 bodov), strieborné (nad 70 bodov), bronzové (nad 60 bodov) a za účasť, nezávisle v každej kategórii. Pri rovnosti bodov v každej kategórii rozhoduje vyšší počet bodov udelený za povinnú súťažnú skladbu, ktorá sa hodnotí osobitne.
Absolútnym víťazom súťaže sa stane dychová hudba, ktorá dosiahla najvyšší počet udelených bodov.

Spôsob výberu poroty a jej povinnosti
1. Pri zostavovaní odborných porôt organizátorov súťaže zohľadňujú a uprednostňujú predovšetkým odbornosť, objektívnosť a korektnosť každého člena poroty.
2. Za prácu jednotlivých odborných porôt zodpovedajú organizátori a predseda poroty, ktorý spracúva a odovzdáva usporiadateľom výsledky súťaže vo forme protokolu, ktorý obsahuje odbornú analýzu a zdôvodnenie rozhodnutia poroty. 
3. Organizátori nižšieho stupňa súťaže odovzdávajú výsledky súťaže usporiadateľom vyššieho stupňa súťaže bezprostredne po skončení stupňa súťaže.

Odborná porota:
Odbornú porotu menuje generálna riaditeľka Národného osvetového centra na základe odporúčania odbornej rady Združenia dychových hudieb Slovenska. 
Odborná porota v súlade s kritériami CISM navrhne vyhlasovateľovi orchestre a sólistov na udelenie vyhlásených súťažných cien.

Finančné zabezpečenie postupových súťaží
Na celoštátnom stupni sú podujatia finančne zabezpečené v rozpočte hlavného organizátora z dotačného systému MK SR, rozpočtu NOC (na vzdelávaciu časť súťaže) a z finančných príspevkov spoluorganizátorov a sponzorov.
Na krajskom stupni sa realizujú podujatia s garanciou VÚC a dotačného systému MK SR.

Ceny a odmeny
Ceny, odmeny a diplomy za pozoruhodné výkony a úspešné vystúpenia zabezpečujú organizátori súťaží.

Program súťaže:
Program súťaže pozostáva zo súťažnej, prezentačnej a vzdelávacej časti. 

C. Záverečné ustanovenie

1. Prípadné zmeny, doplnky a spresnenia organizačného poriadku a propozícií vydáva Národné osvetové centrum.
2. Počas celého priebehu podujatia sú všetci účastníci k dispozícii vyhlasovateľovi a môžu byť podľa potrieb využití na propagačné a spoločenské sprievodné vystúpenia v mieste konania i v blízkom okolí.
3. Finančné zabezpečenie, priebeh a finančná participácia účastníkov podujatia závisí od výšky finančných prostriedkov získaných z dotačného systému MK SR a z iných zdrojov. 
4. Prípadné nahrávanie pre rozhlas či televíziu je viazané na súhlas výkonných umelcov, bez nároku na odmenu.  
5. Všetci súťažiaci dávajú prihlásením sa do súťaže súhlas na využitie svojho vystúpenia na dokumentačné, edukačné a propagačné nekomerčné účely NOC (vrátane zverejnenia kultúrnej produkcie súťažiacich na webovej stránke NOC).
6. Súťažiaci (kolektív, jednotlivec) svojím prihlásením sa do súťaže
vyhlasuje, že je nositeľom všetkých práv spojených s verejným predvádzaním súťažného diela. 
7. Súťažiaci (kolektív, jednotlivec) sa zaväzuje uhradiť škodu, ktorá by vznikla porušením štatútu (propozícií) celoštátnej postupovej súťaže.

Účinnosť organizačného poriadku:
Organizačný poriadok celoštátnej postupovej súťaže a prehliadky nadobúda účinnosť od 1. januára 2013. Zmeny k jednotlivým ročníkom môže na základe požiadaviek súťažiacich a organizátorov jednotlivých stupňov súťaže urobiť vyhlasovateľ a odborný garant súťaže – Národné osvetové centrum.
Návrhy na zmeny a úpravy organizačného poriadku možno adresovať na: Národné osvetové centrum, Nám. SNP 12, 812 34 Bratislava 1, nocka@nocka.sk   
Organizátor súťaže vyhlásenej Národným osvetovým centrom uvádza v styku so súťažiacimi, verejnosťou a médiami  LOGO NOC, ktoré  je na webovej stránke www.nocka.sk

Kontakt: 
Jozef Burič
Národné osvetové centrum               
Nám. SNP 12
812 34 BRATISLAVA 1
Mobil: 0903 460 486 
E-mail: jozef.buric@nocka.sk

Hodnotenie dychových orchestrov - REGLEMENT CISM

1. Poradie umiestnenia vyplýva z dosiahnutých bodov. Pri rovnosti bodov rozhoduje porota. Porota sa zíde bezprostredne pred a po súťaži na poradu. Proti rozhodnutiam poroty niet opravného prostriedku.

2. Porota posudzuje prednes podľa nasledujúcich kritérií:
    a/ ladenie a intonácia
    b/ zvuková a hlasová kvalita
    c/ frázovanie a artikulácia
    d/ technické prevedenie
    e/ rytmické prevedenie, súhra
    f/ dynamika a hlasová vyrovnanosť
    g/ štýlové vnímanie, interpretácia
    h/ tempo
    i/ výber skladieb v pomere k schopnostiam orchestra
    j/ celkový umelecký dojem.

3. Členovia poroty udeľujú za každé kritérium maximálne 10 bodov.
    - 10 bodov = s vyznamenaním
    - 9 bodov = veľmi dobrý
    - 8 bodov = dobrý
    - 7 bodov = uspokojivý
    - 6 bodov = neuspokojivý
Orchester môže získať maximálne 100 bodov. Dosiahnuté body budú od jednotlivých členov poroty prenesené na celkovú správu, ktorú pripraví a zverejní predseda poroty. Najvyššie a najnižšie body sa škrtajú. Dosiahnutým bodom sa priraďujú nasledovné predikáty:
     100 - 90,1 = s vyznamenaním - zlaté pásmo cum laude
            do 90 = veľmi dobrý - zlaté pásmo
            do 80 = dobrý - strieborné pásmo
            do 70 = uspokojivý - bronzové pásmo
            do 60 = za účasť - za účasť
              pozn.: desatinné miesta sa nezaokrúhľujú.

4. Vystúpenie každého orchestra bude hodnotené odbornou porotou. Hodnotenie je verejné.